OpenLLM-France/wikimedia huggingface dataset:
# Carlos Clavería Lizana

Carlos Clavería Lizana (Barcelona, 25 de març de 1909 - Oviedo, 16 de juny de 1974) va ser un intel·lectual espanyol membre de nombre de la Reial Acadèmia Espanyola des de 1972 fins al dia de la seva mort. Va ser un especialista en literatura clàssica i autor de diversos textos erudits.

## Biografia

El 1930 es va llicenciar en Dret per la Universitat de Barcelona, institució per la qual va ser becat per estudiar a la Universitat de Múnic fins a 1931. Aquest mateix any i fins a 1937 treballa com a lector de llengua castellana a la Universitat de Marburg, activitat que des de 1933 també va exercir a la Universitat de Frankfurt. En els anys successius també va ser lector de castellà a la Universitat d'Uppsala i d'Estocolm.
El 1945 es va doctorar en Filosofia i Lletres per la Universitat de Madrid i des de 1946 fins a 1955 va exercir com a professor de Llengües Romàniques a la Universitat de Pennsilvània.
Entre 1950 i 1953 va ser catedràtic per oposició de Gramàtica General i Crítica Literària de la Universitat de Múrcia i posteriorment va ser professor de Llengua Espanyola a diverses universitats estrangeres com la de Múnic (1955 a 1960), ciutat en la qual, a més, va ser director de l'Instituto de España, la d'Amsterdam (tardor de 1959) o la de Los Angeles (1960 a 1961).
El 14 de gener de 1971 va ser triat per unanimitat com a membre de nombre de la Reial Acadèmia Espanyola on va ocupar la "butaca T" que havia deixat vacant Manuel Gómez-Moreno.
En la nit del 15 al 16 de juny de 1974 va morir a Oviedo.

## Referències

* ↑ SOBRE EL USO DE LOS PRONOMBRES OBJETO (Loísme, Leísme, Laísme) «Om anvándningen av objektspronomina lo, le, la i spanskan (loísmo, leísmo, laísmo)», en Moderna Språk, XL/1946, págs. 13-20

## Bibliografia

* Minibiografías, segunda edición; Editorial América S. A.

## Enllaços externs

«Obra de Carlos Clavería Lizana» a Dialnet.
* España en Europa. Discurs d'ingrés a la Reial Acadèmia Espanyola de Carlos Clavería. 1972
# Flascó netejador

Un flascó netejador, o una ampolla de rentat, és un recipient cilíndric, acabat amb un bec que s'empra per netejar a pressió instrumental de laboratori de vidre, com ara tubs d'assaig i matrassos, per addicionar aigua destil·lada a un recipient (per preparar una dissolució, per diluir, etc.) o per netejar un producte insoluble.
La majoria dels flascons netejadors estan fabricats de polietilè, i tenen unes capacitats de 500 ml o 1 000 ml. En general s'omplen amb aigua destil·lada. Tanmateix, per a usos específics, també poden omplir-se amb solucions detergents o amb dissolvents com acetona o etanol.
Quan s'aplica pressió al flascó, es redueix el seu volum i l'aigua de l'interior surt a pressió pel bec la qual cosa permet arribar a llocs on no hi arriba el bec i, també, arrossegar residus gràcies a la pressió amb la qual surt.
Equipament de laboratori de química :
# Stephen Harper

Stephen Joseph Harper (Toronto, 30 d'abril de 1959) fou el 22è primer ministre del Canadà (del 2006 fins al 2015) i líder del Partit Conservador (del 2004 fins al 2015). Va esdevenir primer ministre amb la formació d'un govern de minoria després de les eleccions del gener del 2006, acabant amb dotze anys ininterromputs de govern liberal. Com a primer ministre, i segons el protocol canadenc, rep el títol vitalici d'El més honorable.

## Biografia

Harper ha estat membre del parlament representant al sud-oest de l'Alberta des del 2002 i de l'est de l'Alberta de 1993 a 1997.
Com a membre fundador del Partit de la Reforma, va encapçalar la Coalició Nacional dels Ciutadans. El 2002, Harper va succeir Stockwell Day com a líder de l'Aliança Canadenca (AC) i va retornar al parlament com a líder de l'oposició. El 2003 va aconseguir un acord amb el líder del Partit Conservador Progressista del Canadà (PCPC), Peter MacKay, per unir AC i PCPC i formar el Partit Conservador del Canadà, del què va ser elegit com a primer líder no interí el març del 2004.

### Primer ministre

Des de les eleccions federals de Canadà de 2006 fins al 2015, formà el govern del Canadà, fins al 2011 en minoria. El govern de Harper va continuar la missió de combat del Canadà a la guerra de l'Afganistan, va retallar impostos i el suport del Canadà al Protocol de Kyoto sobre l'escalfament global, i va impulsar la reforma del Senat i va aprovar una llei per fixar futures dates per a les eleccions.
El gabinet de Harper va ser derrotat en una moció de censura el 25 de març del 2011, després de ser considerat per menysteniment al Parlament i va aconsellar al governador general que convoqués eleccions anticipades, que va guanyar per majoria absoluta.

## Referències

* ↑ «Harper wins Conservative leadership» (en anglès). CBC, 22-03-2004. [Consulta: 13 març 2025].
* ↑ Harrison, Trevor W. «Conservative Party» (en anglès). The Canadian Encyclopedia, 16-11-2011. [Consulta: 20 novembre 2024].
* ↑ «Government's defeat sets up election call» (en anglès). CBC, 25-03-2011. [Consulta: 13 març 2025].
* ↑ «Stephen Harper's Conservatives win Canadian election» (en anglès). BBC, 03-05-2011. [Consulta: 13 març 2025].
# Umbrina bussingi

Umbrina bussingi és una espècie de peix de la família dels esciènids i de l'ordre dels perciformes.

## Morfologia

* Els mascles poden assolir 30 cm de longitud total.

## Hàbitat

És un peix marí, de clima tropical i bentopelàgic que viu entre 32-290 m de fondària.

## Distribució geogràfica

Es troba al Pacífic oriental central: des del sud de la Baixa Califòrnia (Mèxic) fins a Costa Rica.

## Observacions

És inofensiu per als humans.

## Referències

* ↑ Cuvier, G., 1816. Le Règne Animal distribué d'après son organisation pour servir de base à l'histoire naturelle des animaux et d'introduction à l'anatomie comparée. Les reptiles, les poissons, les mollusques et les annélides. Edition 1. Règne Animal (ed. 1) v. 2. i-xviii + 1-532.
* ↑ BioLib (anglès)
* ↑ López S., M. I., 1980. Umbrina bussingi, a new sciaenid fish from the tropical eastern Pacific Ocean. Rev. Biol. Trop. v. 28 (núm. 1): 203-208.
* 1 2 3 4 FishBase (anglès)
* ↑ Chao, L.N., 1995. Sciaenidae. Corvinas, barbiches, bombaches, corvinatas, corvinetas, corvinillas, lambes, pescadillas, roncachos, verrugatos. p. 1427-1518. A: W. Fischer, F. Krupp, W. Schneider, C. Sommer, K.E. Carpenter i V. Niem (eds.) Guia FAO para identificación de especies para los fines de la pesca. Pacífico Centro-oriental. 3 volums. 1813 p.
* ↑ Escobar-Fernández, R. i M. Siri, 1997. Nombres vernáculos y científicos de los peces del Pacífico mexicano. Universidad Autónoma de Baja California, Sociedad Ictiológica Mexicana, A.C. Mexico.

## Bibliografia

* Anònim, 2000. Fish collection database of the Centro Interdisiplinario de Ciencias Marinas. Centro Interdisiplinario de Ciencias Marinas (CICIMAR), La Paz, Mèxic.
* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units.
* Nelson, J.S., E.J. Crossman, H. Espinosa-Pérez, L.T. Findley, C.R. Gilbert, R.N. Lea i J.D. Williams, 2004. Common and scientific names of fishes from the United States, Canada, and Mexico. American Fisheries Society, Special Publication 29, Bethesda, Maryland, Estats Units.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Joan Colom i Naval

Joan Colom i Naval (Barcelona, 1945) és un polític i economista català.
Es doctorà en Ciències Econòmiques i Empresarials per la Universitat Autònoma de Barcelona el 1976, és professor titular d'Economia Aplicada a la Facultat de Ciències Econòmiques de la Universitat de Barcelona, especialitzat en federalisme fiscal.
A les eleccions generals espanyoles de 1982 fou diputat pel PSC-PSOE per la circumscripció de Barcelona, on va ser secretari primer de la Comissió d'Economia, Comerç i Hisenda, membre de la Comissió de Pressupostos.
Del 1986 al 2004 fou escollit diputat al Parlament Europeu, on fou membre de la Comissió de Pressupostos (1986-2004), portaveu del Grup Socialista Europeu pels afers pressupostaris (1987-1994) i vicepresident del Parlament Europeu de juliol de 1999 al 26 de febrer de 2004. El 2004 fou nomenat Síndic major de la Sindicatura de Comptes de Catalunya, càrrec en el qual fou renovat el 2007 fins al 2010 i, atesa la manca d'acord amb el Parlament per a procedir a la renovació en el moment previst per la llei de la Sindicatura de Comptes, continuà com a Síndic major en funcions fins al 3 de març 2011. Immediatament (04-03-11), es reincorporà a la seva plaça de Professor Titular de la Universitat de Barcelona.

## Referències

* ↑ Fitxa del Congrés dels Diputats
* ↑ «Qui ha estat eurodiputat». Diari Ara, 21-05-2014 [Consulta: 24 maig 2014].
* ↑ Fitxa del Parlament Europeu

## Enllaços externs

* Currículum Arxivat 2010-06-22 a Wayback Machine. al web de la Sindicatura
* Notícies sobre Joan Colom a El País
* Articles de Joan Colom a El País
# Mihaela Martin

Mihaela Martin (Bucarest, 1958) és una violinista i professora universitària romanesa.

## Biografia

Mihaela Martin va començar estudiar violí amb el seu pare i posteriorment va ser alumna d'Ștefan Gheorghiu, un alumne de George Enescu i David Oistrach. Com a primera guanyadora del Concurs Internacional de Violí d'Indianapolis el 1982, va debutar al Carnegie Hall i a la Biblioteca del Congrés dels Estats Units a Nova York poc després. Ha estat solista de la BBC Symphony Orchestra, la Royal Philharmonic Orchestra, l'Orquestra del Gewandhaus de Leipzig, la Mozarteum Orchestra de Salzburg i l'Orquestra Simfònica Mont-real, i ha treballat amb directors com Kurt Masur, Nikolaus Harnoncourt, Charles Dutoit i Neeme Järvi. També ha actuat en conjunts de música de cambra amb Martha Argerich, Elisabeth Leonskaja, Iuri Baixmet, Leon Fleisher i Menahem Pressler, a països com Itàlia, Noruega, el Regne Unit, França, Israel, Alemanya, Grècia, Romania o Suïssa.
És membre fundadora del Michelangelo String Quartet (2002), com a violí principal, del qual també formen part Daniel Austrich, Nobuko Imai (viola), Frans Helmerson (violoncel) i Stephan Picard com a segon violí.
És professora de la Universitat de Música i Dansa de Colònia, de la Haute Ecole de Musique de Ginebra i de l'Acadèmia Kronberg des del 2013 També és membre habitual en concursos internacionals. El seu violí, construït per Giovanni Battista Guadagnini, és del 1748.
Mihaela Martin és considerada una de les virtuoses del violí més destacades de la seva generació. La seva carrera l'ha porta a fer gires de concerts per tot el món (Bèlgica, Alemanya, Itàlia, Japó, Nova Zelanda, Rússia, Corea del Sud, Suècia, entre d'altres). ha actuat a la ràdio i la televisió i ha gravat diversos CD.

## Premis i distincions

Mihaela Martin ha estat guardonada en nombrosos concursos internacionals. L'any 1978 va obtenir el segon premi del Concurs Internacional Txaikovski de Moscou, a qual van seguir altres guardons a Brussel·les, Mont-real i Sion, entre d'altres. En l'any inaugural del Concurs Internacional de Violí d'Indianàpolis va guanyar el primer premi, fet que va suposar un el primer impuls en la seva carrera internacional.

## Referències

* 1 2 3 4 5 «Mihaela Martin – International Violin Competition of Indianapolis» (en anglès americà). [Consulta: 8 maig 2022].
* 1 2 «Mihaela Martin», 03-10-2011. Arxivat de l'original el 2011-10-03. [Consulta: 8 maig 2022].
* 1 2 3 «Masterclass Prof. Mihaela Martin (Violin)» (en anglès). [Consulta: 8 maig 2022].
# Miquel

Miquel és un nom d'origen hebreu que vol dir qui és com Déu o Déu és inigualable, en hebreu Mikha-el.

## Miquel en diferents llengües

* Àrab: ميخائيل (Mikhàïl)
* Basc: Mikel
* Francès: Michel
* Anglès, Alemany: Michael
* Castellà: Miguel
* Gallec: Miguel
* Finlandès: Mikael
* Italià: Michele
* Polonès: Michał
* Portuguès: Miguel
* Rus: Михаил (Mikhaïl, Mihail)
* Letó: Mihails

## Emperadors romans d'Orient

* Miquel I Rangabé
* Miquel el Tartamut
* Miquel III l'Embriac
* Miquel IV el Paflagoni
* Miquel V el Calafat
* Miquel VI l'Estratiòtic
* Miquel VII Ducas
* Miquel VIII Paleòleg
* Miquel IX Paleòleg

## Altres personatges

* Miquel Alexandrí, patriarca d'Alexandria al segle ix.
* Miquel Apostoli, eclesiàstic grec del segle xv.
* Miquel Ataliota, jutge i procònsol en temps de Miquel VII Ducas segle xi
* Miquel Balsamó, eclesiàstic grec del segle xv.
* Miquel Cerulari, Patriarca de Constantinoble del 1043 al 1058.
* Miquel Curcues, patriarca de Constantinoble (1143-1146)
* Miquel d'Efes o Miquel Efesi, arquebisbe d'Efes al segle xi.
* Miquel Gramàtic, escriptor romà d'Orient, probablement del segle xi.
* Miquel Monjo, eclesiàstic grec del segle ix.
* Miquel Pròquir, escriptor grec.
* Miquel Prevere, eclesiàstic grec del segle ix.
* Miquel de Sínnada, bisbe de Sínnada.
* Miquel de Tessalònica, eclesiàstic grec del segle xii.

## Celebritats

* Mikhaïl Bakunin: pensador i activista anarquista rus
* Miquel Carreras i Costajussà: advocat, historiador, arxiver i filòsof sabadellenc
* Miquel Costa i Llobera, poeta mallorquí
* Miguel de Cervantes: escriptor espanyol
* Miquel Crusafont i Pairó, paleontòleg català
* Miguel Delibes, escriptor espanyol
* Miquel Iceta, polític català
* Miguel Indurain: ciclista
* Michael Jackson: cantant
* Michael Jordan: jugador de basquetbol
* Miquel Martí i Pol: poeta català
* Miki Núñez, artista català, participant a Eurovisió
* Miguel Ríos: cantant
* Miquel Roca i Junyent, advocat i polític, un dels "pares de la Constitució espanyola"
* Miquel Servet, un humanista, teòleg i científic aragonès
* Michael Schumacher: pilot de Fórmula 1

## Abreviatures

* Mike
* Quel
* Miqui
* Mic

## Arcàngel

L'arcàngel Miquel és un dels set arcàngels, el rang superior en l'escala dels àngels, que apareix citat al Llibre de Daniel i al Llibre de l'Apocalipsi, i que va manar la host d'àngels fidels que van derrotar Llucifer i els àngels rebels.
# Miesville

Miesville és una població dels Estats Units a l'estat de Minnesota. Segons el cens del 2000 tenia 135 habitants.

## Demografia

Segons el cens del 2000, Miesville tenia 135 habitants, 52 habitatges, i 35 famílies. La densitat de població era de 29 habitants per km².
Dels 52 habitatges en un 25% hi vivien nens de menys de 18 anys, en un 61,5% hi vivien parelles casades, en un 5,8% dones solteres, i en un 30,8% no eren unitats familiars. En el 19,2% dels habitatges hi vivien persones soles l'11,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 2,97.
Per edats la població es repartia de la següent manera: un 20,7% tenia menys de 18 anys, un 6,7% entre 18 i 24, un 24,4% entre 25 i 44, un 26,7% de 45 a 60 i un 21,5% 65 anys o més.
L'edat mediana era de 42 anys. Per cada 100 dones de 18 o més anys hi havia 122,9 homes.
La renda mediana per habitatge era de 53.750 $ i la renda mediana per família de 53.125 $. Els homes tenien una renda mediana de 31.786 $ mentre que les dones 31.875 $. La renda per capita de la població era de 19.931 $. Entorn del 10,3% de les famílies i el 9,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Miesville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Miesville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# New Strawn

New Strawn és una població dels Estats Units a l'estat de Kansas. Segons el cens del 2000 tenia 425 habitants.

## Demografia

Segons el cens del 2000, New Strawn tenia 425 habitants, 150 habitatges, i 120 famílies. La densitat de població era de 190,8 habitants/km².
Dels 150 habitatges en un 44% hi vivien nens de menys de 18 anys, en un 71,3% hi vivien parelles casades, en un 6,7% dones solteres, i en un 20% no eren unitats familiars. En el 17,3% dels habitatges hi vivien persones soles el 7,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,83 i el nombre mitjà de persones que vivien en cada família era de 3,21.
Per edats la població es repartia de la següent manera: un 32,7% tenia menys de 18 anys, un 4,9% entre 18 i 24, un 27,8% entre 25 i 44, un 27,3% de 45 a 60 i un 7,3% 65 anys o més.
L'edat mediana era de 37 anys. Per cada 100 dones de 18 o més anys hi havia 97,2 homes.
La renda mediana per habitatge era de 64.125 $ i la renda mediana per família de 70.250 $. Els homes tenien una renda mediana de 48.750 $ mentre que les dones 26.944 $. La renda per capita de la població era de 22.288 $. Cap de les famílies i el 2,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- New Strawn». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- New Strawn». American Fact Finder. Oficina del Cens dels Estats Units, 12-01-2010.
# Carles Colomer Casellas

Carles Colomer Casellas (Barcelona, 5 d'abril de 1944) és un economista i empresari català.
Fill de Josep Colomer Ametller, perruquer de Vidreres. Es va casar l'any 1969 amb Marta Cendrós Jorba, filla de Joan Baptista Cendrós Carbonell.
El 2016 va rebre la Creu de Sant Jordi per la seva contribució a la projecció de l'economia catalana. Ha presidit i assessorat, a escala nacional i internacional, diverses empreses, entre les quals les situades en l'òrbita del grup Colomer de productes de bellesa, vinculat a la seva família i adquirit posteriorment per Revlon, firma de la qual havia estat directiu. Entre altres càrrecs, és president de Haugron Holdings, SL, i conseller d'Abertis Infraestructuras, SA, i de Telefónica, SA. També és soci protector d'Òmnium Cultural.

## Referències

* ↑ NacióDigital. «Els Colomer, cosmètica, perruqueria i pàtria | NacióDigital». [Consulta: 27 febrer 2022].
* ↑ «El Govern distingeix amb la Creu de Sant Jordi 27 personalitats i 13 entitats». Gencat, 12-04-2016 [Consulta: 13 abril 2016]. Arxivat 17 de juny 2018 a Wayback Machine. «Còpia arxivada». Arxivat de l'original el 2018-06-17. [Consulta: 13 abril 2016].

## Enllaços externs

* Entrevista a El Mundo
# New London (Minnesota)

New London és una població dels Estats Units a l'estat de Minnesota. Segons el cens del 2000 tenia 1.066 habitants.

## Demografia

Segons el cens del 2000, New London tenia 1.066 habitants, 415 habitatges, i 261 famílies. La densitat de població era de 424,3 habitants per km².
Dels 415 habitatges en un 32,3% hi vivien nens de menys de 18 anys, en un 49,4% hi vivien parelles casades, en un 11,3% dones solteres, i en un 37,1% no eren unitats familiars. En el 33,7% dels habitatges hi vivien persones soles el 17,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,31 i el nombre mitjà de persones que vivien en cada família era de 2,95.
Per edats la població es repartia de la següent manera: un 24,3% tenia menys de 18 anys, un 6,4% entre 18 i 24, un 25,1% entre 25 i 44, un 17,1% de 45 a 60 i un 27,1% 65 anys o més.
L'edat mediana era de 40 anys. Per cada 100 dones de 18 o més anys hi havia 71,7 homes.
La renda mediana per habitatge era de 34.018 $ i la renda mediana per família de 42.500 $. Els homes tenien una renda mediana de 28.636 $ mentre que les dones 21.786 $. La renda per capita de la població era de 16.216 $. Entorn del 6,1% de les famílies i el 6,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- New London». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- New London». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Línia Ca6

Mapa Línia Ca6 :
La línia Ca6 (Barcelona-Riba-roja d'Ebre-Saragossa-Delicias) és una línia de ferrocarril de via d'ample ibèric. És una de les 8 línies de mitjana distància i aquesta en concret és gestionada per Renfe.
A l'estació de Saragossa-Delicias hi ha un doble canviador d'ample ibèric a internacional i a l'inrevés (sistema Talgo i sistema Brava-CAF).

## Línies per on transcorre el servei

* Línia Barcelona-Vilanova-Valls (Barcelona via túnel d'Aragó - Sant Vicenç de Calders)
* Línia Barcelona-Martorell-Vilafranca-Tarragona (Sant Vicenç de Calders - Tarragona)
* Línia Tarragona-Reus-Lleida (Tarragona-Reus)
* Línia Reus-Casp (tota la línia)
* Línia Casp-Saragossa

## Vegeu també

* Xarxa ferroviària de Catalunya
* Renfe Operadora
# Mirití-Paraná

Mirití-Paraná és un corregiment departamental colombià localitzat a la conca del riu homònim i que està al nord del departament d'Amazones. Al nord limita amb el departament de Caquetá, el corregiment de La Victoria i el departament de Vaupés. A l'est limita amb el corregiment de La Pedrera; i al sud i l'oest limita amb el corregiment de Puerto Santander. La seva capçalera municipal està a 100 msnm i al seu centre poblat hi destaca, al marge occidental del riu l'Internado Indígena San Antonio de Padua, que és un establiment educatiu de la Secretaria d'Educació departamental de l'Amazones i un lloc de salut associat a la E.S.E. Hospital San Rafael de Leticia. Al marge oriental hi ha la Casa Administrativa del corregiment i una estació de telecomunicacions de l'empresa de telèfons mòbils Comcel. A més a més, també hi ha altres localitats amb menys població, la majoria dels quals estan habitats per yukunes i que s'ubiquen a prop de la riba del riu Miriti. Les comunitats més destacades són: Providencia, Puerto Nuevo, Huayaca, Puerto Libre, Bellavista i Mamurá.

## Història

Des de principis del Segle XX, a la zona de l'actual Mirití-Paraná ja hi havia productors de cautxú. El 1927 es va construir un magatzem al lloc de San Antonio, a on comença la pista forestal des del riu Caquetá capa a Santa Isabel. El 1968, el corregiment del vararero es va traslladar al riu Apaporis, a prop de la boca del riu Guayacá. El 1971 es va suprimir el corregiment de Mirití, que passà a formar part del de La Pedrera (Departament d'Amazones), corregiment que es va restablir l'any següent. El 1976, la seu del corregiment es va traslladar a San Antonio, davant de l'internat. Els límits del corregiment es van establir el 1988.

## Infraestructures i accessos

Els principals accessos de Mirití-Paraná són per la via fluvial. El riu Mirití és el seu principal riu navegable. La Pedrera és el poble més proper, tot i que entre els dos hi ha 165 km en línia recta i a través dels rius Caquetá i Mirití, hi ha una distància de 309 km.

## Turisme

Els principals atractius turístics de Mirití-Paraná són:
* Salt del Tequendama
* Raudal Chimborazo
* Camí de Santa Isabel
* Platja de San Antonio
* Balls tradicionals de plumes i màscares

## Referències

* 1 2 3 «Mirití-Paraná» (en castellà). amazonas.gov.co. [Consulta: 2 abril 2016].